
AVIZ

asupra propunerii legislative privind stimularea şi protecţia 

elevilor şi studenţilor salariaţi
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind stimularea şi protecţia elevilor şi studenţilor salariaţi, trimisă cu adresa nr. P.l.x-644 din 11 septembrie 2006, înregistrată  sub nr. 31/1037 din 11.09. 2006.
Senatul a respins propunerea legislativă în şedinţa din 6 septembrie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din 2 octombrie 2006.


Membrii comisiei au examinat propunerea  legislativă supusă avizării, expunerea de motive, avizul favorabil al Consiliului Legislativ nr.540 din 14.04.2006, precum  şi punctul de vedere al Guvernului, transmis cu adresa nr.1375/ D.P.S.G./27.04.2006. 
În urma dezbaterilor, cu majoritate de voturi, s-a hotărât avizarea negativă a propunerii legislative, întrucât prin cadrul legal existent s-au creat premisele necesare încadrării în muncă a elevilor şi studenţilor ţi totodată aşe asigurării protecţiei sănătăţii fizice şi psihice ale acestora.

De asemenea, prin adoptarea propunerii legislative s-ar înregistra semnificative influenţe negative financiare asupra bugetului general consolidat.

În raport de obiectul şi conţinutul său, propunerea legislativă face parte din categoria legilor ordinare.

